Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για την αλιεία στις χώρες ΑΚΕ και το 8ο ΕΤΑ (ΑΚΕ-ΕΕ 1801/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

- έχοντας υπόψη το ψήφισμα για την αλιεία στο πλαίσιο της συνεργασίας ΑΚΕ-ΕΕ, που εγκρίθηκε στις Βρυξέλλες (Βέλγιο) στις 7 Οκτωβρίου 1993 (1),

- έχοντας υπόψη τις διαβουλεύσεις της ομάδας που παρακολουθεί την αλιεία στο πλαίσιο της Σύμβασης Λομέ,

- έχοντας υπόψη τις αλιευτικές συμφωνίες μεταξύ της ΕΚ και 14 χωρών ΑΚΕ,

Α. έχοντας υπόψη το γεγονός ότι οι αλιευτικές συμφωνίες μεταξύ της ΕΚ και χωρών ΑΚΕ, παρότι ουσιαστικά εμπορικής φύσης, πρέπει να συμβαδίζουν με την πολιτική συνεργασίας,

Β. έχοντας υπόψη την ανάγκη ανάπτυξης του αλιευτικού τομέα στις χώρες ΑΚΕ,

Γ. έχοντας υπόψη τις δυνατότητες που παρέχει το ΕΤΑ για τη συνδρομή του αλιευτικού τομέα των χωρών ΑΚΕ, και ιδιαίτερα της παραδοσιακής αλιείας,

Δ. έχοντας υπόψη τα ήδη υπογραφέντα ενδεικτικά προγράμματα και εκείνα που υπογράφονται για το 8ο ΕΤΑ,

1. παρατηρεί ότι, δεδομένων των περιορισμένων πόρων που διατίθενται από το ΕΤΑ, τα κονδύλιά του δε χρησιμοποιήθηκαν κατά προτεραιότητα για τη συνδρομή της ανάπτυξης του αλιευτικού τομέα στις χώρες ΑΚΕ 7

2. αναγνωρίζει το γεγονός ότι οι χώρες ΑΚΕ αντιμετωπίζουν δύσκολες επιλογές όσον αφορά το πώς θα χρησιμοποιήσουν τα κονδύλια ΕΤΑ και ότι, συχνά, οι ανάγκες άλλων τομέων θεωρούνται πιεστικότερες από εκείνες του αλιευτικού τομέα 7

3. ενθαρρύνει πάντως τις κυβερνήσεις ΑΚΕ να λαμβάνουν υπόψη κατά τη λήψη των αποφάσεων για τη χρησιμοποίηση των πόρων του 8ου ΕΤΑ το αναπτυξιακό δυναμικό του αλιευτικού τομέα και των σχετικών υπηρεσιών, ως πηγής τροφίμων υψηλής περιεκτικότητας σε πρωτεΐνες, απασχόλησης και οικονομικής και κοινωνικής ανάπτυξης 7

4. ζητεί να δοθεί ιδιαίτερη προσοχή στην ενίσχυση των διοικητικών ικανοτήτων των χωρών ΑΚΕ στους τομείς της διαχείρισης πόρων, της επιστημονικής έρευνας, των βιολογικών περιόδων ανάπαυσης και της θαλάσσιας εποπτείας 7

5. ζητεί να δοθεί ιδιαίτερη προσοχή στον τομέα της παραδοσιακής αλιείας, που είναι άκρως ευάλωτος έναντι της οργανωμένης εμπορικής αλιείας διεθνών επιχειρήσεων εκμετάλλευσης, συμπεριλαμβανομένων σκαφών της ΕΚ που χρησιμοποιούν τις ευκολίες που παρέχονται βάσει αλιευτικών συμφωνιών 7

6. καλεί την ΕΕ να κινητοποιήσει πρόσθετη χρηματοπιστωτική στήριξη ούτως ώστε να μπορέσουν να ληφθούν αναπτυξιακά μέτρα ανεξάρτητα από τα Περιφερειακά Ταμεία ή τα υφιστάμενα προγράμματα οικονομικής αντιστάθμισης που αφορούν στα επιτρεπόμενα βάσει αλιευτικών συμφωνιών αλιεύματα 7

7. καλεί την ΕΕ να εφαρμόσει τους μηχανισμούς διαβούλευσης που προβλέπονται στις αλιευτικές συμφωνίες, δεδομένου ότι συχνά πραγματοποιούνται διαβουλεύσεις μόνο επ` ευκαιρία της ανανέωσης των Συμφωνιών 7

8. χαιρετίζει την έγκριση Κώδικα Συμπεριφοράς για Υπεύθυνη Αλιεία εκ μέρους του ΟΤΓ τον Οκτώβριο 1955 και καλεί όλα τα συμβληθέντα μέρη να τηρήσουν το πνεύμα και το γράμμα του κώδικα αυτού 7

9. εντέλει στις ιδιωτικές επιχειρήσεις ΑΚΕ/ΕΕ να πάρουν συγκεκριμένα αναπτυξιακά μέτρα υπό μορφήν μικτών και κοινών επιχειρήσεων, μεταφοράς τεχνολογίας και άλλων μορφών εταιρικής σχέσης, ιδίως όσων σχετίζονται με την απόκτηση παραγωγικού εξοπλισμού όπως πλοίων, περιλαμβανομένων αλιευτικών σκαφών (είτε μισθωμένων είτε βάσει μικτών επιχειρήσεων), εργοστασίων επεξεργασίας και σχετικών βιομηχανιών και υπηρεσιών 7

10. καλεί τις χώρες ΑΚΕ να βελτιώσουν την ατομική και συλλογική διαπραγματευτική τους δύναμη κατά τη διαπραγμάτευση νέων αλιευτικών συμφωνιών με την Ευρωπαϊκή Επιτροπή και να θέσουν υπεράνω όλων το συμφέρον των εθνών τους 7

11. καλεί την ΕΕ να αναγνωρίσει το γεγονός ότι οι εναλλακτικές μορφές εκμετάλλευσης των αλιευτικών πόρων των χωρών ΑΚΕ που εξελίσσονται τώρα συμβάλλουν αμεσότερα στη γενικότερη κοινωνική και οικονομική ανάπτυξη των χωρών ΑΚΕ κατά τρόπο συνολικά συνεπέστερο με τους στόχους της αναπτυξιακής πολιτικής της ΕΕ 7

12. καλεί τις χώρες ΑΚΕ να υιοθετήσουν γρήγορα τις εναλλακτικές μορφές εκμετάλλευσης των αλιευτικών τους πόρων, σύμφωνα με τις συστάσεις των αλιευτικών συμφωνιών, οι οποίες αποβλέπουν κυρίως στην ικανοποίηση των αναγκών του αλιευτικού στόλου και της αγοράς της ΕΕ, γεγονός που δεν ανταποκρίνεται αναγκαστικά στις αρχές της προώθησης της βιώσιμης κοινωνικής και οικονομικής ανάπτυξης των χωρών ΑΚΕ και της ενσωμάτωσης των οικονομιών ΑΚΕ στην παγκόσμια οικονομία 7

13. δέχεται με ικανοποίηση τις διατάξεις αλιευτικών συμφωνιών που προβλέπουν τον προσδιορισμό συγκεκριμένων περιοχών αποκλειστικά για παραδοσιακούς αλιείς, και ζητεί το σεβασμό αυτών των περιοχών, την διεύρυνση της πρακτικής αυτής και τη μεγαλύτερη προστασία των παραδοσιακών αλιέων στα πλαίσια μελλοντικών συμφωνιών 7

14. καλεί τις ενδιαφερόμενες χώρες ΑΚΕ και την Επιτροπή να συμπεριλάβουν, στο πλαίσιο των γενικών τους διαβουλεύσεων, εκπροσώπους του αλιευτικού τομέα και ιδίως παραδοσιακούς αλιείς, άνδρες και γυναίκες, στις διαπραγματεύσεις για μελλοντικές αλιευτικές συμφωνίες με όλες τις χώρες που έχουν τομέα παραδοσιακής αλιείας 7

15. υποστηρίζει τη δημιουργία θαλάσσιων πάρκων και προστατευόμενων περιοχών προς διαφύλαξη της θαλάσσιας βιοποικιλίας και προς ανανέωση των πόρων από τους οποίους εξαρτάται η αλιεία 7

16. αποδοκιμάζει εκ νέου το γεγονός ότι αγνοήθηκαν οι απόψεις των χωρών ΑΚΕ σχετικά με τους κανόνες προέλευσης των αλιευτικών προϊόντων, οι οποίες είχαν διατυπωθεί καθ` όλη τη διάρκεια των διαπραγματεύσεων της Λομέ II, III, IV και της αναθεωρημένης Λομέ IV 7

17. καλεί τα συμβληθέντα μέρη να αναγνωρίσουν το δικαίωμα των παράκτιων χωρών ΑΚΕ στην ανάπτυξη και την ορθολογική εκμετάλλευση των αλιευτικών τους πόρων σε όλα τα ύδατα της δικαιοδοσίας τους και να αναγνωρίσουν, συνεπώς, την ανάγκη τροποποίησης των κανόνων προέλευσης 7

18. επαναλαμβάνει την άποψη των εκπροσώπων ΑΚΕ και το αίτημα της ΣΙΕ να χαίρουν του καθεστώτος προέλευσης όλα τα αλιεύματα που πραγματοποιούνται σε ύδατα επί των οποίων ασκούν κυριαρχικά δικαιώματα οι χώρες ΑΚΕ και των οποίων είναι υποχρεωτική η εκφόρτωση σε λιμένες ΑΚΕ για κατεργασία και εξαγωγή προς αγορές της ΕΕ, εξασφαλίζοντας όμως ότι οι ρυθμίσεις αυτές δε θα ωφελούν τρίτες χώρες εις βάρος των χωρών ΑΚΕ ή της ΕΕ 7

19. καλεί την Επιτροπή και τις κυβερνήσεις των κρατών μελών να χαλαρώσουν πάραυτα τους μηχανισμούς για την εφαρμογή των κανόνων προέλευσης όσον αφορά τα αλιευτικά προϊόντα για να καταστεί δυνατή η πώληση μεγαλύτερων ποσοτήτων ιχθύων των χωρών ΑΚΕ στην αγορά της ΕΕ και να απαλλαγούν οι χώρες ΑΚΕ από την καταβολή αποζημιώσεων σε εισαγωγείς της ΕΕ , δεδομένου ότι έχουν ήδη τεθεί σε μειονεκτική θέση από τις τελωνειακές ενώσεις των κρατών μελών της ΕΕ 7

20. δέχεται με ικανοποίηση την αναθεώρηση της Λομέ IV και τις διατάξεις του Πρωτοκόλλου 1 για την αύξηση της ετήσιας ποσότητας κονσερβών τόνου και φιλετών τόνου που μπορούν να εξάγουν οι χώρες ΑΚΕ στην αγορά της ΕΕ βάσει του καθεστώτος αυτόματης παρέκκλισης σε 4 000 και σε 500 τόνους αντιστοίχως, αλλά παρατηρεί ότι οι ποσότητες αυτές είναι πολύ κατώτερες από την ποσότητα των 10 000 τόνων που είχαν ζητήσει οι χώρες ΑΚΕ 7

21. καλεί τα κράτη μέλη της ΕΕ και την Επιτροπή να αντιμετωπίσουν ευνοϊκά τα αιτήματα των χωρών ΑΚΕ για ευελιξία και για την παράταση επί διετία της ισχύουσας παρέκκλισης, προκειμένου να μπορέσουν να προσαρμόσουν τις κονσερβοποιίες τους στο νέο Κανονισμό (ΕΟΚ) αριθ. 91/493 για τις προδιαγραφές και τα κριτήρια που εφαρμόζονται στα αλιευτικά προϊόντα, λαμβάνοντας υπόψη ότι η συνέχιση της παρέκκλισης είναι σημαντική για να αποφευχθεί η επιβάρυνση των εξαγωγών ΑΚΕ προς την ΕΕ, ιδίως όσον αφορά στις κονσέρβες ιχθύων 7

22. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ και στην Επιτροπή. (1) ΕΕ C 14 της 17. 1. 1994, σ. 22.